Adwentny spektakl přewulke riziko za wikowarjow a město
Budyšin (SN/MWj). Hakle před něšto dnjemi je město Budyšin optimistisce zdźěliło, zo lětuše adwentne wiki budu, wobkedźbujo hygienowy koncept korony dla pak na Třělnišću. Mjeztym je so koronowa situacija přiwótřiła, a tak dyrbješe měšćanske zarjadnistwo po dorěčenju z wikowarjemi wčera zdźělić, zo so Wjacławske wiki 2020 pod tuchwilnymi wuměnjenjemi wotměć njehodźa. „Dyrbjachmy sej wuwědomić, zo přidatne naprawy hygieny dodźeržeć njemóžemy“, wopodstatnja wyši měšćanosta Alexander Ahrens (SPD) ćežki rozsud w nowinskej zdźělence.
ces_Latn szl_Latn